Ballos holdning førte til sterkt press fra media og eget parti. meldte at Kristin Halvorsen og partiledelsen irettesatte Ballo, og at de mente at han «skapte problemer». Partiledelsen i SV bestemte seg etterhvert for å støtte forslaget til Frp og Ap, og sørget for å opprette et utvalg som kunne vurdere unntak i slike saker. Det sterke presset gjorde også at Ballo snudde, noe han senere angret sterkt på. I forbindelse med et notat fra helseminister Sylvia Brustad i 2006 om en mulig endring i bioteknologiloven uttalte Ballo at det å snu i Mehmet-saken var det han angret mest på i løpet av sin politiske karriere. Han påpekte videre at han var imot at «friske barn skal brukes som et middel til å behandle syke søsken».